ดาวโจนส์ดิ่งกว่า1,000จุด/น้ำมัน,ทองบวก
หุ้นดาวโจนส์ดิ่งหนัก 1,063.09 จุด กังวลเฟดขึ้นดอกเบี้ย 0.75% เดือนหน้า ขณะที่น้ำมัน เพิ่มขึ้น 45 เซนต์ ส่วนทองคำบวก 6.9 ดอลลาร์
7 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,997.97 จุด ดิ่งลง 1,063.09 จุด หรือ -3.12%, ดัชนี เอสแอนด์พี 500 ปิดที่ 4,146.87 จุด ลดลง 153.30 จุด หรือ -3.56% และดัชนีแนสแดค ปิดที่ 12,317.69 จุด ร่วงลง 647.16 จุด หรือ -4.99% ตลาดถูกกดดันจากกระแสคาดการณ์ที่ว่า ธนาคารกลางสหรัฐ (เฟด) อาจจะปรับขึ้นอัตราดอกเบี้ย 0.75% ในการประชุมเดือนหน้าสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. เพิ่มขึ้น 45 เซนต์ หรือ 0.4% ปิดที่ 108.26 ดอลลาร์/บาร์เรล สัญญาน้ำมันดิบเบรนท์ ส่งมอบเดือนก.ค. เพิ่มขึ้น 76 เซนต์ หรือ 0.7% ปิดที่ 110.90 ดอลลาร์/บาร์เรล หลังสหภาพยุโรป (EU) ส่งสัญญาณเตรียมคว่ำบาตรการนำเข้าน้ำมันจากรัสเซีย ทำให้ตลาดน้ำมันโลกจะเผชิญภาวะตึงตัวมากขึ้นราคาทองคำโคเม็กซ์งวดส่งมอบเดือน มิ.ย. เพิ่มขึ้น 6.9 ดอลลาร์ หรือ 0.37% ปิดที่ 1,875.7 ดอลลาร์/ออนซ์